burgasdotpro/wikipedia huggingface dataset:
Dettifoss

Dettifoss je vodopád nachádzajúci sa v oblasti "Mývatn" na severe Islandu na rieke Jökulsá á Fjöllum, ktorá je ľadovcového pôvodu. Je pokladaný za najsilnejší vodopád v Európe s prietokom vody medzi 200 až 500 m3 za sekundu (prietok závisí od ročnej doby, najmä v lete je prietok vysoký vďaka topiacemu sa ľadovcu). Vodopád je široký 100 metrov s prevýšením 44 m.
Národný park Jökulsárgljúfur sa nachádza 15 km severne od vodopádov.
Anchorage

Anchorage je mesto na Aljaške. S počtom 291 826 obyvateľov (2010) je najväčším mestom v štáte.
Mesto a námorný prístav rozkladajúci sa na juhu Aljašky medzi ramenami Cookovho zálivu, pri úpätí Chugach Mountains. Vystupuje ako dopravné, ekonomické a komunikačné centrum, najmä pre väčšinu strednej a západnej Aljašky. Vďaka diaľnici Glenn Highway je napojené na Alaska Highway, spájajúcu Aljašku s Britskou Kolumbiou a zvyškom USA. V Anchorage je hlavné medzinárodné letisko. Mestská ekonomika je hlboko prepojená s bohatými aljašskými prírodnými zdrojmi. V okolí sú dve vojenské základne armády Spojených štátov, vybudované počas 2. svetovej vojny. 
Sídlo bolo založené roku 1915, ako ústredie, odkiaľ bola riadená stavba železnice do Fairbanks. Anchorage zažilo na konci 60-tych rokov veľký hospodársky rast, keď bola v Prudhoe Bay i na iných miestach objavená ropa. 
Anchorage sa rozkladá na ploche . Podľa sčítania v r. 2000 tvoria belosi 72,2%, pôvod. obyvatelia 7,3%, černosi 5,8%, aziati 5,5% celkového počtu obyvateľov Anchorage.
Južná Afrika

Južná Afrika môže byť:
IC

IC môže byť:
Halucinácia

Halucinácia (iné názvy: vidina, mam, prelud; čiastočné synonymá: fantazma, videnie) je klam vnímania, pri ktorom pociťujeme realitu, aj keď chýba vonkajšia podnetová energia . Tento vnem vzniká bez súčasného vonkajšieho podnetu a má pritom pre jedinca charakter skutočnosti.
Pri pravej halucinácii je vnem taký presvedčivý, že spochybňovanie reálnosti prežitku považuje osoba, ktorá halucináciu vníma, za manéver. Svoju vlastnú pochybnosť vyjadruje, len ak si vnemom nie je celkom istá. Pri pseudohalucinácii (nepravej halucinácii) dokáže rozlíšiť klamné vnemy od reality.
O halucináciách jestvuje mnoho teórií. Jedna predpokladá, že sú to iba aktivované predstavy. O tom, ako sa predstavy aktivujú a deformujú, ako získajú reálny charakter, existujú len hypotézy. Aj otázka reálnosti má svoje problémy, z čoho vidieť, že stvárnenie halucinácie nezávisí len od zmyslového orgánu, ale od mnohých osobnostných zvláštností jedinca.
Príčiny vzniku halucinácií.
Halucinácie patria medzi najvýznamnejšie poruchy vnímania. Príčiny ich vzniku môžu byť rôzne, napr.:
Helenizmus

Helenizmus (zo – Grék) je dejinná a kultúrna epocha, obdobie starovekých dejín východného Stredomoria a Prednej Ázie od výbojov, započatých 338 pred Kr. macedónskymi panovníkmi Filipom II. a jeho synom Alexandrom Veľkým (v rokoch 334 – 324). Pokračovala v nástupníckych štátoch (Macedónia s Gréckom, ríša Seleukovcov, Ptolemaiovcov, Baktrijské kráľovstvo, Pergamská ríša a i.) až do roku 30 pred Kr., čiže do začiatku samovlády prvého rímskeho cisára Octaviana a do obdobia, keď stratil svoju samostatnosť posledný helenistický štát, ptolemaiovský Egypt. Vzdelanosť, umenie, hodnoty a životný štýl starých Grékov prijímal rad národov a súčasne ho obohacoval o domáce tradície.
Helenizmus sa pokladá za významné obdobie antickej kultúry. V období helenizmu sa grécky živel rozšíril ďaleko na východ, kde existovali v Ázii a v Egypte veľké štáty s gréckou vládnucou vrstvou a s mnohými gréckymi mestami a keď sa v ekonomike, v sociálnom a politickom zriadení i v kultúre prelínali civilizačné prvky grécke s orientálnymi. Helenizmus prenikal aj do západného Stredomoria a pôsobil nielen na Grékov sicílskych a juhoitalských, ale aj na Kartágo a Rím.
Kandidačná listina SF pre voľby do NR SR v roku 2006

Kandidačná listina Slobodného fóra pre voľby do NR SR, ktoré sa konali 17. júna 2006, tak ako ju zaregistrovala Ústredná volebná komisia. Kandidačnú listinu schválila v utorok 14. marca 2006 Republiková rada SF. Okrem členov SF sú na kandidačnej listine aj zástupcovia Demokratickej únie Slovenska, Strany zelených a novovznikajúcej Demokratickej strany Slovenska.
Francis Lee Bailey

Francis Lee Bailey, známy ako F. Lee Bailey (* 10. jún 1933, Waltham, Massachusetts – † 3. jún 2021, Atlanta, Georgia) bol americký právnik. Slúžil ako obhajca v prípade Sama Shepparda, vojenskom súde kapitána Ernesta Medina a na súde O. J. Simpsona.
Zoznam geografických článkov/Å

Tento index bol automaticky vygenerovaný podľa tejto . Obsahuje 3 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
åb.
Åbenrå
ål.
Ålesund
år.
Årjäng
Théodore de Banville

 
Théodore Faullain de Banville, celým menom Étienne-Claude-Jean-Baptiste-Théodore-Faullain de Banville (* 14. marec 1823, Moulins, Francúzsko – † 15. marec 1891, Paríž) bol francúzsky básnik a spisovateľ.
Spoločné vyšetrovacie a liečebné zložky

Spoločné vyšetrovacie a liečebné zložky (SVALZ) sa podieľajú na zabezpečovaní zdravotníckej starostlivosti poskytovaním diagnostických a liečebných služieb pre ambulantnú i lôžkovú zložku zdravotníckych zariadení. Vo veľkej väčšine ide o oddelenia, ktoré nemajú vlastné lôžka či pacientov; tí sú k nim s príslušnou požiadavkou na diagnostiku alebo liečbu odosielaní z ambulancií a/alebo lôžkových oddelení.
Zahŕňajú tieto pracoviská:
Najviac odštátnených pracovísk samostatných zariadení SVALZ je v odboroch fyziatria, balneológia a liečebná rehabilitácia, rádiológia, klinická biochémia, lekárska imunológia a patológia.
V budúcnosti by sa mali spoločné vyšetrovacie a liečebné zložky zlučovať do laboratórií poskytujúcich služby pre širšie spádové územie, aby sa prístroje využívali efektívnejšie.
Ceres

Ceres môže byť:
William Blake

William Blake (* 28. november 1757, Londýn – † 12. august 1827, Londýn) bol anglický básnik, rytec, grafik a ilustrátor, jeden z najvýraznejších predstaviteľov raného romantizmu v Anglicku, mystik a vzdialený predchodca secesie.
Životopis.
Narodil sa na Broad Street, Golden Square, v dome číslo 28, v rodine stredne zámožného obchodníka. Od útleho veku sa u neho prejavovalo umelecké nadanie. Ako desaťročný začal navštevovať kresliarsku školu. V roku 1771 sa ako štrnásťročný začal učiť u rytca Jamesa Basirea, ktorý pracoval so starou, v tom čase už nemodernou technikou tradičného lineárneho rytectva. Táto veľmi stará technika mala základ v starostlivom a mechanickom šrafovaní do kríža, čím sa vytvárala trojrozmerná ilúzia. Medzi prvými Blakeovými prácami bolo kreslenie gotických hrobov vo Westminsterskom opátstve. Vo veku dvadsaťjeden rokov skončili jeho učňovské roky a Blake sa osamostatnil. V rokoch 1779 – 80 bol študentom Kráľovskej spoločnosti. Búril sa proti klasickému akademickému vyučovaniu a proti, ako to on pomenoval, „nedokončenému štýlu“ umelcov ako boli napríklad Peter Paul Rubens. Uprednostňoval Raffaelovu a Michelangelovu klasickú presnosť.
Štrukturálny fond Európskej únie

Štrukturálny fond Európskej únie je jeden z troch finančných fondov Európskej únie určených spolu s Kohéznym fondom na podporu menej rozvinutých regiónov EÚ a súčasne na rozvoj trans-európskej infraštruktúry najmä v oblasti dopravy.
Théophile Gautier

Théophile Gautier (* 30. august 1811, Tarbes, Francúzsko – † 23. október 1872, Neuilly-sur-Seine) bol francúzsky spisovateľ a básnik.
Odporová sila

Odporová sila pôsobí na teleso pohybujúce sa v plyne alebo kvapaline. Smeruje vždy proti smeru pohybu telesa a jej veľkosť súvisí s veľkosťou rýchlosti. Ak sa pohybuje teleso i tekutina, pre veľkosť pôsobiacej sily je dôležitá ich relatívna rýchlosť.
Vo všeobecnosti platí, že odporová sila s rýchlosťou rastie. Pri postupnom náraste rýchlosti však nastáva dôležitý zlom. Do istej hodnoty rýchlosti je obtekanie telesa laminárne (zjednodušene povedané: je usporiadané, ustálené, jednotlivé vrstvy kvapaliny akoby sa po sebe iba posúvali, netvoria sa pri ňom víry). Vtedy sa uplatňuje odporová sila priamo úmerná rýchlosti a tiež viskozite prostredia. Preto vtedy niekedy hovoríme o vnútornom trení.
Pri náraste rýchlosti sa prúdenie látky obtekajúcej teleso postupne mení na turbulentné (toto je veľmi nepravidelné až chaotické, tvoria sa pri ňom víry, v čase sa rýchlo mení). Vtedy hovoríme o sile aerodynamického odporu. V tomto prípade už viskozita prostredia nie je pre veľkosť sily podstatná, veľkú úlohu však zohráva hustota prostredia a tvar telesa.
Vzťahy.
Pre silu aerodynamického odporu platí
kde "S" je čelný prierez telesa (vzhľadom k smeru jeho rýchlosti), formula_2 je hustota prostredia, "v" je rýchlosť, "C" je tzv. koeficient aerodynamického odporu. Obtekanie telesa pri turbulentnom prúdení je veľmi komplikovaný problém, hodnotu koeficientu odporu "C" je preto potrebné určovať experimentálne v tzv. veternom tuneli. Hodnoty pre niekoľko bežných predmetov sú zhruba:
Veľká hodnota "C" pre monopost F1 je daná tým, že pri jej pohybe je snaha čo najviac zvýšiť prítlakovú silu pre zvýšenie stability v zákrutách. To má za následok prekvapivo veľkú hodnotu koeficientu aerodynamického odporu.
Pri laminárnom prúdení je pôsobiaca sila úmerná rýchlosti. Ak je pohybujúcim sa telesom guľa, platí pre veľkosť odporovej sily Stokesov vzťah
kde "v" je rýchlosť, "R" je polomer gule, formula_11 je viskozita prostredia (presnejšie, ide o tzv. dynamickú viskozitu).
Raymond Abellio

Raymond Abellio (vlastným menom George Soulès, * 11. november 1907, Toulouse, Francúzsko – † 26. august 1986, Nice) bol francúzsky spisovateľ.
Pulat Babadžanovič Babadžanov

Pulat Babadžanovič Babadžanov (* 15. október 1930, Istaravšan, Tadžikistan, Sovietsky zväz – † 10. február 2023) bol tadžický astronóm, ktorý sa zaoberal fotografickým výskumom meteorických dráh a štruktúrou meteorických rojov. Určil dráhy viac ako 400 meteorov a objavil vyše 20 nových meteorických rojov.
Životopis.
Od roku 1973 akademik (AV Tadžikistanu). V rokoch 19591971 bol riaditeľom Astrofyzikálneho ústavu AV Tadžikistanu v Dušanbe; je vedúcim oddelenia meteorickej astronómie tohto ústavu. V rokoch 19711982 bol rektorom tamojšej univerzity. Roku 1986 ho zvolili za viceprezidenta AV Tadžikistanu.
Harold Delos Babcock

Harold Delos Babcock (* 24. január 1882, Edgerton, Wisconsin, USA - † 8. apríl 1968, Pasadena, Kalifornia) bol americký astronóm, ktorý sa zaoberal štúdiom Slnka a s tým spojenými laboratórnymi pokusmi. Spolu so svojim synom, Horaceom, zdokonalili metódu merania magnetického poľa Slnka.
Horace Welcome Babcock

Horace Welcome Babcock (* 13. september 1912, Pasadena, Kalifornia, USA – † 29. august 2003, Santa Barbara, Kalifornia) bol americký astronóm. 
Zaoberal sa štúdiom Slnka a s tým spojenými laboratórnymi pokusmi. V roku 1946 ako prvý objavil magnetizmus inej hviezdy (78 Virginis) ako Slnka. Spolu so svojim otcom, Haroldom, zhotovili slnečný magnetograf, prístroj na registrovanie magnetických polí na Slnku. Od roku 1964 pôsobil ako riaditeľ observatórií na Mount Wilsone a Mount Palomare.
Ocenenia.
Asteroid 3167 Babcock bol pomenovaný po ňom a jeho otcovi.
Babcock

Babcock môže znamenať:
Johann Oskar Backlund

Johann Oskar Backlund (Oskar Andrejevič) (* 28. apríl 1846, Länghem, Švédsko – † 28. august 1916, Pulkovo, Rusko) bol švédsky astronóm, ktorý sa zaoberal najmä nebeskou mechanikou. Od roku 1872 pôsobil v Rusku, člen Petrohradskej AV (1881 člen korešpondent, 1883 akademik), od roku 1895 riaditeľ observatória v Pulkove. Zaoberal sa nebeskou mechanikou, najmä pohybom Enckeho kométy. Medzi prvými získal presné hodnoty hmotnosti Merkúra a Venuše.
Francis Baily

Francis Baily (* 28. apríl 1774, Newbury, Spojené kráľovstvo – † 30. august 1844, Londýn) bol anglický astronóm. 
Opísal úkaz pri úplnom zatmení Slnka v roku 1836 javiaci sa ako šnúra perál (Bailyho perly). Vydal viaceré zrevidované klasické katalógy. V roku 1842 odvodil veľmi presnú hustotu Zeme.
Ocenenia.
V roku 1827 získal "Zlatú medailu" Royal Astronomical Society. V roku 1832 sa stal členom American Academy of Arts and Sciences, v roku 1842 korešpondujúcim členom Pruskej akadémie vied. 
Jeho meno nesie od roku 1935 mesačný kráter Baily a od roku 1986 aj planétka 3115 Baily.
Varix

Varix (lat.) je kŕčová žila, vakovité rozšírenie žíl, zväčša na dolných končatinách, alebo v okolí konečníka - hemoroidy. Môže sa vyskytovať aj v oblasti pažeráka a žalúdka ako dôsledok portálnej hypertenzie - tzv. "pažerákové varixy".
Blink-182

Blink-182 je americká pop-punková skupina z mesta Poway pri San Siegu v Kalifornii, ktorá vznikla v roku 1992. Jej členmi sú basgitarista a spevák Mark Hoppus, gitarista a spevák Tom DeLonge a bubeník Travis Barker. Skupina je považovaná za kľúčovú vo vývoji pop punku; ich kombinácia popových melódií s rýchlo sa meniacim punk rockom bola pre rozhlasové stanice prijateľnejšia ako tvorba iných skupín. Skupina s pôvodným bubeníkom Scottom Raynorom vznikla z južnej kalifornskej punkovej scény začiatkom 90. rokov. Známa bola svojimi energickými vystúpeniami a satirickým humorom v textoch skladieb.
Pôvodne bola známa ako Blink, kým írska skupina Blink pohrozila právnym konaním; preto si k názvu pripojila "-182". Ich debutový album "Cheshire Cat" (1995) priviedol skupinu na festival Warped Tour so skupinami ako Pennywise a NOFX. Ich druhý album "Dude Ranch" (1997) bol spoludistribuovaný vydavateľstvom MCA Records a obsahoval ich rádiový hit „Dammit“. Raynor bol v polovici roku 1998 vyhodený a nahradil to Barker. Tretí štúdiový album "Enema of the State" (1999) bol nesmierne úspešný, hlavne vďaka singlom „What's My Age Again?“, „Adam's Song“ a „All the Small Things“, ktoré boli masovo hrané v rozhlasových staniciach a v MTV sa stali hitmi. Ich ďalší album "Take Off Your Pants and Jacket" (2001) dosiahol 1. miesta v USA, Kanade a Nemecku. Rovnomenný album "Blink-182" vydaný v roku 2003 je známy štýlovou zmenou, ktorá je spojením experimentálnej hudby s ich zvyčajnou pop punkovou tvorbou. V roku 2005 DeLonge opustil skupinu a skupina tak prerušila svoju činnosť na neurčito. Tom DeLonge sa rozhodol založiť skupinu Angels and Airwaves. Ostatným dvom členom to oznámil prostredníctvom ich spoločného manažéra. Mark a Travis následne založili svoju skupinu +44. Prvý album Toma DeLongea však bol prijatý vlažne. Až v roku 2009 trojica opäť obnovila svoju činnosť a v roku 2011 vydali svoj šiesty štúdiový album "Neighborhoods".
Celosvetovo predala skupina viac ako 35 miliónov albumov. V roku 2011 denník "New York Times" uviedol "neexistuje žiadna skupina z 90. rokov, ktorá by bola vplyvnejšia ako blink-182". Zvuk skupiny spred roku 2005 môže byť počuť v tvorbe skupiny Fall Out Boy alebo v súčasnej vlne punk rockových skupín ako All Time Low či The Maine.
Hudobný štýl a vplyvy.
Hudba skupiny blink-182 je označovaná za pop punk, teda žáner, ktorý spája niektoré vlastnosti punk rocku a popu, "spája sklamanie a rýchle radostné refrény." Skupina je tiež považovaná za alternatívnu rockovú. Ich prvotná tvorba ako "Cheshire Cat" (1995) a "Dude Ranch" (1997) mali základ v skate punku a punk rocku.
Skupina blink-182 uviedla medzi vplyvy interpretov ako The Cure, Descendents, Bad Religion, Screeching Weasel, All, Face to Face, Down by Law, Pennywise, The Vandals, Operation Ivy, Generation X, Ramones, Fugazi a Refused. Tiež skupinu inšpirovali niektorí "emo" interpreti z polovice 90. rokov ako Jimmy Eat World a The Get Up Kids.
Ceny a nominácie.
Skupina Blink-182 vyhrala jednu cenu.
Skupina Blink-182 vyhrala dve ceny.
Skupina Blink-182 vyhrala jednu cenu zo štyroch nominácií.
Skupina Blink-182 vyhrala jednu cenu.
Skupina Blink-182 vyhrala tri ceny.
Korn (metalová skupina)

Korn (štylizované ako KoЯn) je americká nu metalová skupina z mesta Bakersfield v Kalifornii. Založená bola v roku 1993, pričom v súčasnosti sú jej členmi Jonathan Davis (vokály, gajdy), James "Munky" Shaffer (gitara), Brian "Head" Welch (gitara, sprievodný spev), Reginald "Fieldy" Arvizu (basová gitara) a Ray Luzier (bicie), ktorý nahradil pôvodného bubeníka Davida Silveriu v roku 2006. Pred vytvorením skupiny Korn boli traja jej členovia v skupine L.A.P.D.
Skupina Korn vydala svoj prvý demo album "Neidermayer’s Mind" v roku 1993. V roku 1994 vydala svoj prvý štúdiový album s názvom "Korn", po ktorom nasledoval druhý v roku 1996 s názvom "Life Is Peachy". Skupina Korn získala mainstreamový úspech s albumami "Follow the Leader" (1998) a "Issues" (1999), ktoré obidva obsadili 1. miesto v americkom rebríčku Billboard 200. Ich úspech pokračoval s albumami "Untouchables" (2002) a "Take a Look in the Mirror" (2003).
Kompilačný album "Greatest Hits Vol. 1," bol vydaný v roku 2004 a bola z neho vydaná desiatka singlov a vďaka nemu podpísala skupina nahrávaciu zmluvu s vydavateľstvami Immortal Records a Epic Records. V roku 2005 vydali album "See You on the Other Side", po ktorom nasledoval v roku 2007 album "untitled Korn album". V roku 2013 vydali album The Paradigm Shift a v roku 2016 vydali album The Serenity Of Suffering. Ich zatiaľ posledný album je The Nothing, ktorý bol vydaný v roku 2019.
Do roku 2012 predala skupina Korn okolo 35 miliónov nahrávok po celom svete. Vydala tiež 41 singlov, z ktorých 28 sa dostalo do hudobných rebríčkov. Skupina Korn získala dve ceny Grammy zo siedmych nominácií, a dve ceny MTV Video Music Award z jedenástich nominácií.
Hudobný štýl a vplyvy.
Skupina Korn uviedla, že medzi interpretov, ktorí ovplyvnili jej tvorbu patria Metallica, Nirvana, Led Zeppelin, Alice in Chains, Sepultura, Faith No More, Red Hot Chili Peppers, Soundgarden, Duran Duran, Fear Factory, Cathedral, Living Colour, Helmet, Rage Against the Machine, Slayer, Pink Floyd, Primus, Tool, Ministry, Mr. Bungle, Biohazard, Nine Inch Nails, Pantera, Beastie Boys, Black Sabbath, N.W.A., Anthrax a Jane's Addiction.
Korn je prvá skupina, ktorá bola označovaná za numetalovú. Popri tom je však označovaná za heavymetalovú, alternatívnometalovú, alternatívnorockovú, grungemetalovú, post-grungeovú, hardrockovú, rapmetalovú, funkmetalovú, groovemetalovú a industriálnometalovú.
Johann Jakob Balmer

Johann Jakob Balmer (* 1. máj 1825, Lausen BL, Švajčiarsko – † 12. marec 1898, Bazilej) bol švajčiarsky matematik, ktorý sa zaoberal výskumom série spektrálnych čiar (Balmerove čiary) v spektre atómov vodíka.
Balmer

Balmer môže byť:
Therapy?

Therapy? je alternatívna metalová kapela zo Severného Írska, ktorú v roku 1989 založili spevák a gitarista Andy Cairns a bubeník Fyfe Ewing. Neskôr sa k nim pridal basgitarista Michael McKeegan. Ewinga za bicími vystriedal v roku 1996 Graham Hopkins a k skupine sa pridal aj violončelista Martin McCarrick. Obaja však skupinu opustili v roku 2004 a dnes za bicími sedí Neil Cooper.
Manic Street Preachers

Manic Street Preachers je waleská rocková skupina, ktorá bola založená v roku 1986 a jej súčasnú zostavu tvoria James Dean Bradfield, Nicky Wire a Sean Moore. Do roku 1995 bol súčasťou kapely aj Richey James Edwards, ale 1. februára toho roku záhadne zmizol a dodnes nie je známe, kde sa nachádza, a či je ešte nažive.
Gwen Stefani

Gwen Renée Stefani, známa ako Gwen Stefani (* 3. október 1969, Anaheim, Kalifornia, USA) je americká speváčka, módna návrhárka a príležitostná herečka. Je tiež vedúcou osobnosťou kalifornskej ska-rockovej kapely No Doubt.
Marian Záhumenský

Ing. Marian Záhumenský (* 3. november 1963, Skalica) je slovenský politik, bývalý poslanec NR SR a bývalý štátny tajomník ministerstva pôdohospodárstva.
Život.
Marian Záhumenský absolvoval v roku 1986 Mechanizačnú fakultu Vysokej školy poľnohospodárskej v Nitre. V rokoch 1987 až 1990 pracoval ako mechanizátor v JRD Dvory nad Žitavou. Od roku 
1990 do roku 1995 bol riaditeľom ŠM Mikuláš, v rokoch 1995 až 1997 riaditeľom AGROCONTRACT Ltd. spol. s r.o. a od roku 1997 do roku 2006 bol generálnym riaditeľom AGROCONTRACT Mikuláš, a.s.
Politická činnosť.
Marian Záhumenský je člen predsedníctva SMERu - sociálnej demokracie.
V roku 2006 od 14. marca do skončenia volebného obdobia bol poslancom Národnej rady Slovenskej republiky za SMER. Bol náhradníkom za zosnulého Petra Oremusa. 
V parlamentných voľbách v roku 2006 bol zvolený za SMER za poslanca národnej rady. Od 19. júla 2006 prestal uplatňovať poslanecký mandát, vzhľadom na to, že bol vymenovaný za štátneho tajomníka ministerstva pôdohospodárstva. Ešte v tom roku však z funkcie odišiel a začal si uplatňovať svoj poslanecký mandát.
V parlamentných voľbách v roku 2010 bol znova zvolený za poslanca NR SR za SMER.
Franz Werfel

Franz Werfel (* 10. september 1890, Praha – † 27. august 1945, Beverly Hills, Kalifornia) bol rakúsko-český, nemecky píšuci spisovateľ. Bol jedným z popredných predstaviteľov expresionizmu. 
Život.
Franz Victor Werfel bol synom zámožného pražského židovského rukavičkára Rudolfa Werfela a jeho ženy Albiny Werfelovej, rod. Kussiovej. Werfel patril ku generácii pražských nemeckých spisovateľov rovnako ako Franz Kafka či Max Brod. Werfelova rodina patrila k ortodoxným vyznávačom židovského náboženstva, Werfel však bol neskôr silno zasiahnutý kresťansko-židovskou religiozitou. 
Werfel v mladosti postupne študoval v Lipsku a v Hamburgu, neskôr pracoval v nakladateľstve. Pred prvou svetovou vojnou spolupracoval na vydávaní edičného radu "Der jüngste Tag", ktorý sa zameriaval na expresionistické diela. V roku 1911 sa so značným úspechom objavila Werfelova prvá básnická zbierka "Der Weltfreund" (po česky "Přítel světa"). Okrem Kafku, ktorého poznal už od štúdií na gymnáziu, sa stretol s nemeckým básnikom Rainerom Maria Rilkom a spriatelil sa s novinárom Karlom Krausom, do ktorého novín "Die Fackel" tiež prispel. Pred vypuknutím prvej svetovej vojny patril ku skupine pacifistov, v ktorej boli aj Martin Buber či Max Scheler. Jeho pacifizmus sa prejavil i v adaptácii Euripidovej drámy "Trojanky" (po nem. "Die Troerinnen") z roku 1915.
Počas prvej svetovej vojny bol v rokoch 1915 až 1917 nasadený na Východný front v Haliči. Neskôr pôsobil v redakcii vojnových novín vo Viedni.
Po skončení vojny zostal Werfel vo Viedni, kde sa zoznámil s vdovou po skladateľovi Gustavovi Mahlerovi Almou Mahlerovou, ktorá bola tiež hudobnou skladateľkou. V tom čase bola vydatá za architekta Waltera Gropia, s ktorým sa rozviedla a za Werfela sa vydala v roku 1929. Žili väčšinou vo Viedni, podnikli však mnoho ciest, okrem iného na Blízky východ. Po roku 1938 spolu emigrovali do Spojených štátov amerických.
Od 20. rokov Werfel pracoval výhradne ako spisovateľ. Písal drámy, romány (vrátane životopisného románu o Giuseppe Verdim. Inšpirovaný svojimi cestami po východných krajinách, napísal na začiatku 30. rokov historický román "Die vierzig Tage des Musa Dagh" (po slovensky "Štyridsať dní Musa Daghu") o masových vraždách Arménov Turkami v roku 1915. Román vyšiel v roku 1933. Keďže kniha predvídala podobný osud Židov v nadchádzajúcej nacistickej Evrópe, bola v Tretej ríši zakázaná.
V roku 1938 utiekli s manželkou Almou pred nacizmom do Francúzska, ale v roku 1940 museli utiecť aj odtiaľ. Pri úteku cez pútnické mesto Lurdy sa zaprisahal, že ak sa mu podarí ujsť, napíše knihu o sv. Bernadete Soubirousovej, dievčati z Lourd, ktorej sa v roku 1858 vraj zjavila Panna Mária. S Almou, spisovateľom Heinrichom Mannom a jeho synovcom, filozofom Golo Mannom ušli pešky cez Pyreneje do Španielska a potom do Spojených štátov amerických. V roku 1941 dostal americké štátne občianstvo. V rovnakom roku vyšiel úspešný román "Das Lied von Bernadette" (po slovensky "Pieseň o Bernadette").
Franz Wefel zomrel na infarkt v Beverly Hills v roku 1945.
Dielo.
Werfelovo dielo je veľmi obsiahle, obsahuje romány, kratšie prozaické diela, drámy aj básne. Tu sú uvedené len najvýznamnejšie práce.
Zoznam rádových veľkostí hmotnosti

Nasledujúca tabuľka umožňuje porovnanie rádovej veľkosti hmotnosti niektorých významných objektov.
South Bank

South Bank () je jednou z oblastí Londýna na južnom brehu rieky Temže, neďaleko železničného nádražia Waterloo, v ktorej sa nachádza veľké množstvo kultúrnych stavieb a inštitúcií. Územie spadá pod správu mestských obvodov Lambeth a Southwark.
História oblasti.
Práve na tomto mieste sa konal v roku 1951 Britský festival, pri ktorého príležitosti bola postavená budova Royal Festival Hall, ktorá je súčasťou celého komplexu stavieb, tzv. South Bank Centre. Následne boli v roku 1967 otvorené Queen Elizbath Hall a Purcell Room, v roku 1968 Hayward Gallery a v roku 1976 Royal National Theatre - Kráľovské národné divadlo. V ich susedstve sa nachádza National Film Theatre a Britský filmový inštitút, ktorého súčasťou je i kino so systémom IMAX.
Neďaleko Národného divadla sa tyčí zvláštna biela veža budovy London Weekend Television (LWT), kde sídli produkcia jedného z najdlhšie vysielaných umeleckých televíznych programov "The South Bank Show". Od roku 1993 odtiaľto vysielajú Carlton Television a GMTV, a tak je budova označovaná aj ako Londýnske televízne centrum.
Navzdory plánom na vybudovanie rozsiahlych komerčných objektov v 70. a 80. rokoch 20. storočia bolo po nátlaku spoločenských organizácií a rekonštrukcii Oxo Tower presadené zachovanie rôznorodého charakteru nábrežia, vrátane obytných jednotiek a otvorených priestranstiev.
Na západ od Royal Festival Hall za železničným viaduktom vedúcim k Hungerford Bridge je verejný park Jubilee Gardens, ktorý ju oddeľuje od neďalekej County Hall. Kúsok odtiaľ stojí najvyššie vyhliadkové koleso na svete – London Eye, postavené pri príležitosti nového milénia.
Dopravné spojenie.
Najbližšie stanice londýnskeho metra:
Najbližšie železničné stanice:
Černoboh

Černoboh alebo Čiernoboh (v iných slovanských jazykoch: Černobog, Čornobóh, Czarnobóg, Crnobog, Czernobuh, Czernebog, Zcerneboch, Zernebog, Zlebog, Czorneboh) bol slovanský boh noci, temnoty a zla. Prvá písomná zmienka o ňom pochádza z 12. storočia od nemeckého mnícha Helmolda v jeho kronike "Chronica Slavorum."
Je dosť pravdepodobné, že tento boh vznikol až s vplyvom kresťanstva. Koncept dvoch hlavných bohov - teda dobrého (Belboh) a zlého (Černoboh) boha - totiž nesedí do slovanskej mytológie, keďže Slovania nerozdeľovali bohov na dobrých a zlých. Černoboh aj Belboh teda s najvyššou pravdepodobnosťou nepatrili medzi významnejších a starších bohov, ako boli napr. Perún, Veles alebo Svarog.
Svarog

Svarog je staroslovanský boh Slnka a ohňa. Patrí medzi najstarších slovanských bohov, neskôr na jeho miesto nastúpil jeho syn Svarožič a kult Svaroga bol zatlačený do úzadia.
Miesto v panteóne.
Svarog mal syna Svarožiča. Ten mu potom, čo Svarog prišiel po celodennej práci unavený domov, ukladal nohy do postele. Svarog bol synom praboha Roda. Mal dvoch bratov, Velesa a Perúna. Jeho manželka bola bohyňa Lada.
Charakteristika.
Niektorí autori odvodzujú meno Svaroga od staroindického slova "svar" (svetlo, žiara, Slnko, nebo), alebo iránskeho "hvar". Meno Svarog môže pochádzať aj zo slovanských slov "svar" a "og", vo význame "svárlivý oheň". Niekedy sa v letopisoch božstvo označuje ako obdoba gréckeho Hefaista, teda Svarog môže byť zároveň nebeský kováč, ktorý ukul slnečný terč. Asi bol považovaný za prísneho zákonodarcu. Zrušil mnohoženstvo a každý muž mohol mať iba jednu ženu. Svarogovým symbolom bol kolovrat.
Sviatok a uctievanie.
Svarog bol všeslovanským bohom, najlepšie je jeho kult doložený u východných Slovanov. Postupne ho ale nahradili bohovia Dažbog na východe a Svarožič na západe. Na Slnko (Svaroga) sa v dnešnom Poľsku prisahalo dokonca ešte v 16. storočí.
Stribog

Stribog je staroslovanský boh vetra a búrok. Vyskytuje sa vo vzťahu s vodou, Slnkom, počasím a dušami zomretých, je aj boh spevu a lásky. Môže byť dobrý aj zlý, prináša šťastie aj nešťastie. Jeho meno je odvodené asi od striebra, ktoré je synonymum šťastia. V ruskom epose "Slovo o pluku Igorovom" (12. stor.) je poznámka, že vetry vanúce od mora sú "vnuci Striboga".
Miesto v panteóne.
Stribog mal veľa synov a ľudia verili, že keď je búrka, tak sa on aj jeho synovia preháňajú opití po krajine na svojich koňoch. Podľa niektorých zdrojov mal štyroch synov v podobe južného, severného, západného a východného vetra. Južný vietor prinášal teplo a vlahu, severný zimu, ale aj zdravie, západný dážď a východný zasa čistý vzduch. Jeho žena bola Meluzína.
Charakteristika.
Stribog má veľkú moc, silu a bohatstvo. Na svojich cestách prevanie celý svet a preto je vševediaci, spája sa aj s veštením a hádaním budúcnosti. Jeho symbol je biely kôň na ktorom jazdí (v mnohých rozprávkach sa rýchly kôň nazývy Vietor). Stribog prináša šťastie, ale aj nešťastie, ba smrť. Starí Slovania verili, že s vetrom lietajú aj duše mŕtvych.
Sviatok a uctievanie.
Stribogovi sa zvyčajne obetovala múka alebo (v dnešnom Slovinsku) štyri krajce chleba, pre štyri vetry. Mladý muž ho obyčajne vzýval, aby v dievčine vzbudil lásku a aby mu Stribog zaistil sobáš. Jeho obdobie je jeseň.
Morena

Morena alebo Kyselica (iné názvy: "Morana, Muriena, Smrť, Hejhana, Kyseľ, Baba, Šmertka, Smrtka, Kaniža, Marmuriena, Barboriena") bola staroslovanská bohyňa zimy a smrti, veľmi známa i v dnešnom folklóre. Je zosobnená zimou, na jar končí jej vláda. Nie je však možné považovať ju len za bohyňu smrti alebo za akúsi ohyzdnú starenu. Je vraj veľmi krásna. Mala sestru nazývnú Živa, ktorá bola bohyňou jari a života. Prebúdzala sa na jar a jej vláda končila jeseňou.
Tradičným rituálom praktikovaným aj dnes je vynášanie Moreny a jej upálenie, alebo utopenie. Najčastejšie sa hádže z mosta, alebo zo skaly. Je veľmi zaujímavé, že napriek tisícročnému potláčaniu pohanských rituálov sa dodnes zachoval jeden z nich vo veľmi živom zvyku vynášania Moreny. Morena sa vynášala v nedeľu (tzv. Smrtná nedeľa) dva týždne pred Veľkou nocou.
Etymológia.
Viačeslav Ivanov a Vladimir Toporov predpokladajú, že jej meno pochádza z rovnakého slovného základu ako meno rímskeho boha vojny Marsa, pôvodne božstva poľnohospodárstva. Podľa iných teórií pochádza z rovnakého indoeurópskeho slovného základu ako latinské slovo "mors" (smrť) a ruské slovo "mor" (mor). Niektorí autori ju tiež prirovnávajú k Mare, zlému duchovi v germánskom a slovanskom folklóre, ktorého ľudia spájajú s nočnými morami a spánkovou paralýzou. V niektorých ruských nárečiach slovo "mara" znamená fantóma, víziu či halucináciu.
Johann Strauss starší

Johann Strauss starší (* 14. marec 1804, Viedeň – † 25. september 1849, Viedeň), bol rakúsky hudobný skladateľ. Skladal hlavne tanečnú hudbu – valčíky a polky. Jeho najstarší syn, Johann Strauss ml., pokračoval v otcových šľapajach a jeho sláva prekročila otcovu. Skladateľmi boli aj jeho mladší synovia, Josef a Eduard.
Život.
Johann Strauss sa narodil v rodine majiteľa hostinca, ale jeho otec zomrel krátko po jeho narodení. V rodinnom hostinci sa od malička dostával do kontaktu s hudobníkmi, ktorí ho očarili. Hrať na husle sa začal pravdepodobne učiť sám. Rodine sa jeho záujem o hudbu príliš nepozdával a jeho matka s nevlastným otcom rozhodli, že ho dajú na kníhviazačstvo. Takéto štúdium však Straussovi vôbec nevyhovovalo. Pridal sa teda do kapely Michaela Pamera, a koncom roku 1816 prestúpil k Josefovi Lannerovi, ktorý rýchlo spoznal jeho talent. V tom období začal aj komponovať. Čoskoro prestali Lanner a Strauss spolu dobre vychádzať a koncom roka 1825 Strauss z orchestra odišiel. Založil si vlastný orchester, s ktorým sa predstavil verejnosti v lete 1829. Sympatie publika si získal rýchlo a od roku 1857 začali jeho skladby vychádzať v tlačenej podobe. Orchester si rozširoval a prísne od neho vyžadoval dôkladnosť a dobré ladenie. Pozdvihol valčík na novú umeleckú úroveň. Navyše bol aj majstrom reklamy, vďaka čomu sa stal najpopulárnejším muzikantom vo Viedni. V roku 1834 po prvýkrát odišiel na zahraničné turné do nemeckých zemí, v roku 1837 potom do Francúzska a Anglicka. Všade ho sprevádzal obrovský úspech. Po smrti Lannera (1846) sa stal hudobným riaditeľom dvorných bálov (K.K. Hoffbalmusikdirector). V revolučnom roku 1849 sa síce snažil v svojom podnikaní využiť revolučné nálady obecenstva, ale aj kvôli svojmu postaveniu sa nikdy nepostavil proti Habsburskej moci. V auguste 1848 navyše koncertoval pre cisára Ferdinanda a zložil aj slávny "Radetzky Marsch", na počesť maršala Radeckého, ktorý sa víťazne vrátil z potlačenia povstania v talianskych dŕžavách monarchie. Takto sa otvorene postavil na stranu cisárskej moci, čím značne poklesla jeho popularita v očiach verejnosti. Po revolúcii Strauss odišiel z dusnej atmosféry Viedne na zahraničné turné. Po návrate ochorel a zomrel 25. septembra 1849.
Najslávnejšou skladbou Johanna Straussa staršieho je spomínaný "Radetzky Marsch", ktorý nemôže chýbať ani jeden rok na programe tradičného viedenského Novoročného koncertu. Známe sú tiež valčíky "Das Leben ein Tanz", "Die vier Temperamente" alebo "Loreley-Rheinklänge".
Diskografia Depeche Mode

Diskografia Depeche Mode obsahuje 15 štúdiových albumov, 57 singlov a niekoľko kompilácií. Prvú z nich vydala skupina už v roku 1981.
Vladimír Vůjtek

Vladimír Vůjtek môže byť:
Speak &amp; Spell (album)

Speak &amp; Spell je debutový album skupiny Depeche Mode. Bol vydaný 5. októbra 1981. Toto je jediný album, na ktorom spolupracoval Vince Clarke (zložil taktiež väčšinu piesní), predtým než opustil skupinu, aby sa mohol realizovať v iných skupinách (napr. Yazoo a Erasure). Charakterizuje ho omnoho ľahší new romantic štýl (na rozdiel od stále sa stemnujúcej hudby Depeche Mode v nasledujúcich rokoch). To bolo spôsobené hlavne skladaním piesní Vincom Clarkom, ktorý mal byť už čoskoro nahradený Martinom Gorom.
A Broken Frame

A Broken Frame je druhý štúdiový album anglickej synth rockovej skupiny Depeche Mode, vydaný 27. septembra 1982. Táto nahrávka bola vytvorená už bez účasti Vinca Clarka, a to po jeho odchode zo skupiny, ktorý nasledoval po európskom turné. Vytvoril potom vlastnú hudobnú skupinu s názvom Yazoo so speváčkou Alison Moyetovou. Alan Wilder nahradil Vince Clarka na druhom turné, ktoré sa odohralo ešte pred vydaním tohto albumu, oficiálnym členom kapely sa stal až neskôr.
Po vydaní "A Broken Frame" Depeche Mode vyrazili na svoje prvé celosvetové turné, na ktorom navštívili Severnú Ameriku, Európu a Ďaleký východ. Predtým usporiadali turné v Anglicku, Európe, ale taktiež v USA.
Černokňažník

Černokňažník môže byť:
Construction Time Again

Construction Time Again je tretí štúdiový album anglickej synth rockovej skupiny Depeche Mode. Bol vydaný Mute Records 22. augusta 1983. V hudbe Depeche Mode sú tu zjavné dva hlavné posuny. Za prvé je zreteľnejšia vyššia hĺbka textov a za druhé začala ich hudba naberať na temnosti. Album "Black Celebration" z roku 1986 v týchto zmenách pokračoval a potvrdil túto tendenciu v budúcich albumoch Depeche Mode. Toto bol ich prvý album s Alanom Wilderom.
Belboh

Belboh (iné názvy: Bielboh, Belbog, Beloboh; v iných slovanských jazykoch: Bieleboh, Bielbog, Bielbug, Bialbog, Bialbug, (po česky) Běl(o)bog, (južnoslov.) Bjelobog, (ukr.) Biloboh, (rus.) Belobog, (poľ.) Bialobóg) je staroslovanský boh dňa a svetla. Jeho meno je predstaviteľom moci svetla, v protiklade s neodmysliteľne spätým Černobohom. Belboh je ale pravdepodobne len výmysel z čias národného obrodenia v novoveku. Dôkazy o vyznávaní tohto boha sú veľmi sporné (napr. prvá priama zmienka o ňom je až zo 16. storočia). Niekedy preto býva úplne stotožňovaný s Perúnom. 
Úloha tohoto boha bola veľmi pravdepodobne pozitívna, súvisiaca s kladným postavením bielej farby u Slovanov. Keď chcel niekto v minulosti niečo pochváliť, spojil to s bielou farbou (biely šuhaj, biele dievča, biela dedina…). Belboh je personifikáciou svetla a jeho moci. V tme sa človek „stratí“, svetlo vedie k cieľu. Zároveň je tiež bohom pribúdajúcej polovice roku.
V dobe zimného slnovratu vždy porazil Černoboha a prevzal od neho kontrolu nad riadením vývoja. V deň letného slnovratu sa boj opakoval, avšak víťazom bol tentokrát Černoboh.
Belun.
Belboh je možno zhodný s bieloruskou mytologickou postavou Belun. Zjavuje sa v podobe starca s dlhou bradou v bielom odeve. Rád pomáha koscom pri práci a dáva im bohaté dary. Zjavuje sa len cez deň, vyvádza zblúdilých z lesa.
Chors

Chors (iné názvy: Chers, Chrs, Churs, Chros) bol staroslovanský boh nejasného pôvodu. Niekedy je spájaný s Mesiacom, inokedy so Slnkom, prípadne je úplne stotožnený s Dažbogom.
Some Great Reward

Some Great Reward je štvrtý štúdiový album anglickej synth rockovej skupiny Depeche Mode, vydaný 24. septembra 1984 Mute Records (Spojené kráľovstvo) a 29. októbra 1984 Sire Records (USA).
Toto je prvý album, na ktorom spieva Martin Gore dve piesne („It Doesn't Matter“ a „Somebody“). Na troch predchádzajúcich albumoch naspieval vždy len jednu skladbu.
Zostava.
Depeche Mode:
Black Celebration

Black Celebration je piaty štúdiový album anglickej synth rockovej skupiny Depeche Mode, vydaný Mute Records 17. marca 1986. Aj naďalej pozorujeme stemnenie ich hudby, čo už jemne naznačil album "Construction Time Again". Mnohí usudzujú, že je to neobvyklá kombinácia elekronickej populárnej hudby a gotického rocku. 
Na tomto albume si zaspieval Martin Gore hneď v 4 piesňach ako hlavný spevák („A Question of Lust“, „Sometimes“, „It Doesn't Matter Two“ a „World Full of Nothing“), čo je najviac v porovnaní s ostatnými albumami Depeche Mode. Zvyšok naspieval David Gahan.
Perún

Perún, po slovensky aj Parom, je staroslovanský boh hromu, blesku, vojny, spravodlivosti a oblohy. V mnohých indo-európskych náboženstvách sú bohovia (funkciou a postavením v panteóne) podobní Perúnovi. Veľmi podobný je napríklad baltský boh Perkunas, indický Varuna (), grécky Zeus, prípadne Uranus () ale aj fínsky Ukko. Hoci býva všeobecne označovaný ako najvyšší slovanský boh, zmienky o ňom pochádzajú iba z východoslovanského prostredia. Nestor ho v Rozprávaní o dávnych časoch opisuje ako muža drsného výrazu s medenou bradou, niekedy so striebornou hlavou a zlatými fúzmi. Jazdí na voze ťahanom kozlom alebo lieta po rozbúrenej oblohe na veľkom mlynskom kameni. Jeho atribútom je jeho sekera, ale niekedy aj kladivo, ktorým metá ohnivé strely – blesky. 
Perún bol ochrancom poľnohospodárstva. Ako boh plodnosti sa potuloval po zemi, šíril žiaru letného slnka, rozháňal mraky a roztápal sneh. Polia zlých ľudí zasypával krúpami. Z Ruska sú známe obrady privolávania dažďa, pri ktorých nahá čistá panna ovenčená kvetmi tancovala v magickom kruhu. Zdá sa, že tanec a pitie boli dôležitou súčasťou ruského kultu Perúna. V Kyjeve hrál istú dobu tiež rolu politického božstva a ako patrón družiníkov mimo iného sankcionoval zmluvy Rusov s Byzantskou ríšou. Jeho významný chrám tam stál až do 10. storočia. Perún je často porovnávaný s germánskym hromovládcom Thorom kvôli dôležitej úlohe, ktorú pred christianizáciou Rusmi v roku 988 v tejto oblasti zohrávali Varjagovia.
K jeho atribútom patrila ohnivá sekera, jeho posvätným stromom bol dub a zvieraťom býk. Z dní je mu zasvätený štvrtok alebo utorok.
Music for the Masses

Music for the Masses je šiesty štúdiový album anglickej synth rockovej skupiny Depeche Mode, ktorý vydalo 28. septembra 1987 hudobné vydavateľstvo Mute Records. Skupine opäť priniesol veľký úspech v USA, po prvýkrát od vydania albumu "Some Great Reward". Nové štýly, ktoré sa objavili už na ich predchádzajúcom albume "Black Celebration", vytvorili základ pre prelomový výtvor Depeche Mode - "Violator". Tieto tri albumy sa všeobecne považujú za vrchol tvorby skupiny po hudobnej, ako aj po textovej stránke, a to hlavne vďaka skvelej znalosti syntetickej inštrumentalizácie Martina Gora a Alana Wildera.
Toto je tretí a zatiaľ posledný album, kde je uvedená celá kompilácia bez textov („Pimpf“), ako štandardné skladby. Predchádzajúce dva boli: "Speak &amp; Spell" so skladbou „Big Muff“ a "A Broken Frame" so svojím „Nothing to Fear“. Hoci "Ultra", "Exciter" a "Playing the Angel" mali vždy minimálne jednu čisto inštumentálnu skladbu, tieto sú všeobecne považované len za krátke pauzy a nie za plnohodnotné inštrumentálne kompozície. 
Popularita v USA.
Album sa umiestnil na najlepších miestach v hitparádach USA, na ktorých sa dovtedy skupina umiestnila (35. v Billboard 200). Obsahoval viac hitových singlov, než ktorýkoľvek ich predchádzajúci album, aj keď mali v minulosti niekoľko priemerne populárnych singlov („People Are People“ z "Some Great Reward", ktorý dosiahol 13. v Billboard Hot 100), všetky ich tri single sa umiestnili v Hot 100, čo bol ďalší dôležitý krok pre Depeche Mode. 
Prvý singel tohto albumu „Strangelove“ dosiahol len 76. miesto v rebríčku a udržal sa v ňom len 6 týždňov. Nasledoval singel „Never Let Me Down Again“, ktorý sa umiestnil sa 63. mieste, pričom bol v rebríčku 10 týždňov. Jeho úspech nasledoval singel „Behind the Wheel“, ktorého umiestnenie bolo podobné. Toto popohnalo „Strangelove“ na 50. miesto, čím sa z neho stal najlepšie umiestnený singel z albumu. 
Podobne úspešný bol album aj v britskej hitparáde. Hoci žiaden singel neprekonal výšiny, ktorých sa dotkli ich predchodcovia z čias ranej tvorby Depeche Mode, singel „Strangelove“ bol druhým najlepšie umiestneným od roku 1984, keď sa vyšplhal na 16. pozíciu. Ostatné single sa v britskej hitparáde dostali medzi prvých dvadsať. Samotný album dosiahol len 10. priečku.
Zoznam skladieb.
Vydanie z roku 1987: Mute / Stumm 47.
Skladby 11 až 14 sú bonusové a sú k dispozícii len na CD a kazetách "Music for the Masses". Platňa obsahuje len piesne 1 až 10. 
Vydanie z roku 2006: Mute / DMCD 6.
Bonusové skladby (PCM Stereo):
Bonusové 5.1 Mixy (DTS 5.1, Dolby Digital 5.1 a PCM Stereo):
Ďalší materiál:
Violator (album)

Violator je siedmy štúdiový album Depeche Mode. Bol vydaný vydavateľstvom Mute Records 19. marca 1990. Album obsahuje hity ktoré preslávili skupinu: „Personal Jesus“, ktorý bol vydaný 6 mesiacov pred vydaním albumu "Violator" a „Enjoy the Silence“. Tento album je označovaný fanúšikmi ako "jeden z troch najlepších", ktoré skupina kedy vytvorila.
Ekiga

Ekiga je open-source program na komunikáciu po internete. Presnejšie povedané, je to slobodný program na VoIP, IP telefóniu a Video-konferencie určený pre Linux, ostatné Unixové platformy (ako BSD, OpenSolaris alebo OS X) ale aj MS Windows. Bol vytvorený Damienom Sandrasom a je vydaný pod licenciou GNU/GPL. Vznikol premenovaním projektu Gnomemeeting (spolu s pridaním novej funkcionality).
Ekiga je schopná používať moderné protokoly na prenos hlasu cez IP (VoIP) akým je napríklad SIP a H.323. Podporuje všetky hlavné funkcie definované týmito protokolmi ako pozdržanie hovoru, prepojenie hovoru, presmerovanie hovoru, ... Podporuje tiež základy pre odosielanie okamžitých správ (instant messaging), a má rozšírenú podporu prechodu cez NAT. Ekiga podporuje najlepšie slobodné zvukové a video kodeky a rozsiahlu podporu vylepšenej kvality zvuku spolu s rušením ozveny.
Exili

Exili vlastným menom Nicolo Egidi alebo Eggidio (*,† 17. storočie) bol taliansky chemik a travič.
Život.
O tomto chemikovi sa zachovalo iba niekoľko údajov. Známy je vďaka otráveniu Olympie Maidalchinovej, milenky pápeža Innocenta X.. Následne sa stal dvorným džentlmenom kráľovnej Kristíny Švédskej, ktorej záľuba v chémii mohla túto nomináciu ovplyvniť.
Keď v roku 1663 prišiel do Francúzska, jeho prítomnosť zaujala francúzske úrady, ktoré ho následne uväznili v parížskej Bastile. Tu sa zoznámil s Godinom de Sainte-Croix, milencom známej travičky markízy de Brinvilliers. Po troch mesiacoch väznenia bol vďaka vplyvným osobám oslobodený. Následne opustil Francúzsko a odišiel do Anglicka. V roku 1681 sa vrátil späť do Talianska, kde si zobral za ženu grófku Fantaguzzi, druhú sesternicu vojvodu Francesca II. (Františka II.) z Modeny.
Songs of Faith and Devotion

Songs of Faith and Devotion je ôsmy štúdiový album Depeche Mode, vydaný 22. marca 1993 hudobným vydavateľstvom Mute Records. Toto je prvý (a zatiaľ posledný) experiment Depeche Mode s rockovou hudbou. Dosiahol 1. miesto v amerických aj britských hudobných rebríčkoch. Je to taktiež posledný album, na ktorom sa podieľal Alan Wilder, ktorý tu zahral na bicích.
Zoznam skladieb.
Na konci „Get Right with Me“ je skrytá „Interlude 4“, ktoré je výňatkom remixu „I Feel You“ od Briana Eno. Často sa používá k uvedeniu skladby, keď je hraná naživo. Toto je posledná skrytá krátka skladba. Tie sa vyskytujú aj na neskorších albumoch Depeche Mode, ale majú už vlastnú stopu a sú na zozname skladieb.
Banjul

Banjul (do roku 1973 "Bathurst") je hlavné mesto Gambie. 
Vlastné mesto má 34 828 obyvateľov, ale aglomerácia 523 589 (sčítanie z roku 2003). Nachádza sa na ostrove St Mary's Island („Ostrov svätej Márie“), nazývanom aj Banjul, čiže na mieste, kde sa rieka Gambia vlieva do Atlantického oceánu. Bolo založené roku 1816 ako britská obchodná stanica.
Ultra (album)

Ultra je deviaty štúdiový album Depeche Mode, vydaný 15. apríla 1997. Táto nahrávka bola prvá odvtedy, ako skupinu opustil Alan Wilder, aby sa mohol viac zamerať na svoj sólový projekt "Recoil". Dlhý čas, ktorý oddeľoval tento album od predchádzajúceho bol spôsobený neúspešným pokusom Davida Gahana o samovraždu a jeho následným liečením z drogovej závislosti. Hlavne tieto príčiny spôsobovali špekulácie, že je to už definitívny koniec Depeche Mode, tie sa však nepotvrdili. Namiesto toho napokon vyšiel album "Ultra", ktorý dosiahol prvé miesta v anglických rebríčkoch a priniesol niekoľko obľúbených singlov.
Panteón

Panteón je:
Konkrétne príklady:
The Smashing Pumpkins

The Smashing Pumpkins je americká alternatívna rocková skupina z Chicaga, ktorú v roku 1988 založili Billy Corgan (gitara, spev), James Iha (gitara), D'arcy Wretzky (basgitara) a Jimmy Chamberlin (bicie). Svojim originálnym zvukom spájajúcim bežné rockové štýly a mnohé osobité prvky sa presadila na scéne v roku 1993. 
Začiatky.
Základy skupiny boli položené, keď sa stretol Billy Corgan s Jamesom Ihom a začali spolu vytvárať prvé nápady a skladby. Neskôr v roku 1988 sa stretli s D'arcy Wretzky a tá sa čoskoro pripojila k skupine ako basgitaristka. Svoj prvý koncert odohrali ešte s pomocou automatického bubeníka 9. júla 1988. K skupine sa pridal bubeník Jimmy Chamberlin a svoj prvý koncert, ako plnohodnotná skupina odohrali 5. októbra 1988 v klube Cabaret Metro v Chicagu.
Tvorba, úspechy a koniec.
Prvým albumom bol Gish z roku 1991, ktorý zaznamenal určitý úspech na americkej alternatívnej scéne. Prelom nastal v roku 1993 vydaním albumu Siamese Dream. Z neho pochádzajú aj ich prvé veľké hity Disarm, Cherub Rock a Today. 
V roku 1995 vydali veľmi úspešný dvojalbum Mellon Collie and the Infinite Sadness, ktorý skupinu zaradil definitívne medzi najvýznamnejšie počiny amerického alternative rocku. V roku 1996 bol pre problémy s drogami zo skupiny vyhodený Jimmy Chamberlin. 
Rok 1998 sa niesol v znamení albumu Adore, ktorý nebol fanúšikmi prijatý tak kladne, ako staršie albumy, pre jeho smutný a jemnejší charakter. Pod znenie albumu sa podpísala smrť matky Billy Corgana Marthy, ktorú mal nadovšetko rád. Na albume sa nachádza skladba "For Martha", na jej počesť. V nasledujúcich rokoch sa začali objavovať viaceré vnútorné problémy v skupine. D´Arcy začala byť silne závislá na kokaíne, čo vyústilo do jej odchodu v septembri 1999. Na nasledujúcu tour ju nahradila bývalá basgitaristka Hole Melissa Auf der Maur. V roku 2000 bol vydaný album Machina/The Machines of God. 
V septembri 2000 bol vydaný cez internet na voľné stiahnutie ich posledný album Machina II/The Friends &amp; Enemies of Modern Music a 2. decembra 2000 odohrali svoj rozlúčkový koncert v klube Cabaret Metro, v tom istom klube, kde začínali dvanásť rokov predtým.
Billy Corgan založil v roku 2001 skupinu Zwan, ktorá sa však tiež pre vnútorné problémy neskôr rozpadla. 
Reunion.
V roku 2005 uverejnil Billy Corgan prostredníctvom novín Chicago Post oznam, v ktorom vyzval bývalých členov skupiny na opätovnú spoluprácu. Následne sa mu ozval iba Jimmy Chamberlin a The Smashing Pumpkins sa spojili, pričom neskôr boli pribratí dvaja noví členovia - basgitaristka Ginger Reyes a gitarista Jeff Schroeder a 10. júla 2007 vydali svoj v poradí šiesty štúdiový album Zeitgeist, z ktorého vyšli single Tarantula a That´s the Way (My Love Is). 
1. januára 2008 vydali EP American Gothic, na ktorom boli štyri akustické piesne.
Začiatkom apríla 2009 bola prostredníctvom oficiálnej stránky oznámená správa, že bubeník Jimmy Chamberlin z profesionálnych dôvodov zo skupiny odchádza. V súčasnosti nahráva Corgan spolu s Jeffom Shroederom nový materiál a príležitostne hľadá náhradu za nedávno odídeného bubeníka Jimmyho Chamberlina.